司马光
南园杂诗六首·苦雨
今春忧亢阳，引领望云族。
首夏忽滂沱，意为苍生福。
自尔无虚日，高原亦沾足。
连年困饥馑，此际庶和熟。
如何小秋序，沈阴仍惨黩。
长檐泻潺湲，书夜浩相续。
喧豗流潦怒，突兀坏垣秃。
驾牛泥没鼻，跨马水平腹。
瓦欹松漫白，道废划浓绿。
污莱闵下田，漏湿怜破屋。
纵横委地麻，狼藉卧陇谷。
怯闻饥婴啼，愁听寡妇哭。
闲官虽无责，饱食愧有禄。
世纷久去心，物役奈经目。
郁陶降秉笔，狂简已盈幅。